Μοντελοποίηση της αφθονίας και της καταληψιμότητας του Τρυγονιού (Streptopelia turtur) στον Νομό Θεσσαλονίκης
Creators: name: Σαξώνη, Σταυρούλα Παναγιώτη
Publisher: name: Aristotle University of Thessaloniki
Year: 2023
Subjects: Αφθονία
Καταληψιμότητα
Τρυγόνι
N – mixture
Occupancy model
European Turtle Dove

description: Το τρυγόνι (Streptopelia turtur Linneus, 1758) είναι μεσαίου μεγέθους μεταναστευτικό πτηνό, το οποίο ανήκει στην οικογένεια Columbidae. Ο πληθυσμός του έχει υποστεί μείωση τις τελευταίες δεκαετίες και έχει χαρακτηριστεί ως “Τρωτό” στο Ελληνικό Κόκκινο Βιβλίο. Η κυριότερη απειλή για το τρυγόνι είναι η υποβάθμιση του ενδιαιτήματός του, λόγω κυρίως ανθρωπογενών επιδράσεων. Σκοπός αυτής της εργασίας ήταν να διερευνηθούν οι περιβαλλοντικοί παράγοντες, οι οποίοι επηρεάζουν την αφθονία και την καταληψιμότητα του τρυγονιού στο Νομό Θεσσαλονίκης, ώστε να προταθούν κατάλληλα μέτρα για τη διατήρηση ή την ενίσχυσή του. Για την επίτευξη αυτού του σκοπού, πραγματοποιήθηκαν μετρήσεις στο Νομό Θεσσαλονίκης, κατά την αναπαραγωγική περίοδο του τρυγονιού (Ιούνιο – Ιούλιο 2022), χρησιμοποιώντας την μέθοδο των σημειακών παρατηρήσεων (point counts) σε 58 δειγματοληπτικές επιφάνειες. Επιπροσθέτως, χρησιμοποιήθηκαν μια σειρά από επεξηγηματικές μεταβλητές (κάλυψης γης, τοπογραφικές, τοπίου), οι οποίες σχετίζονται με τη βιολογία του τρυγονιού. Για την ανάλυση των δεδομένων και την μοντελοποίηση της αφθονίας χρησιμοποιήθηκε το μοντέλο N – mixture, ενώ για την μοντελοποίηση της καταληψιμότητας χρησιμοποιήθηκαν η λογιστική παλινδρόμηση και το μοντέλο καταληψιμότητας. Τα αποτελέσματα έδειξαν μείωση στην αφθονία, στην καταληψιμότητα και στον εντοπισμό του τρυγονιού, όταν κυριαρχούσαν οι μεταβλητές “μη αρδεύσιμη αρόσιμη γη” και το “υψόμετρο”. Αντιθέτως, θετική σχέση επικρατούσε, όταν συμμετείχαν στα μοντέλα οι μεταβλητές “σκληροφυλλική βλάστηση” και η “πυκνότητα χωροψηφίδων”. Συνεπώς, η διατήρηση των περιοχών με σκληροφυλλική βλάστηση, της ετερογένειας του τοπίου, αλλά και της δημιουργίας φυτοφρακτών στις γεωργικές καλλιέργειες, θα ευνοήσει την παρουσία του τρυγονιού στις περιοχές αυτές.
description: The European turtle dove (Streptopelia turtur Linneus, 1758) is a medium-sized migratory bird, which belongs to the Columbidae family. In recent decades, its population has declined and has been classified as "Vulnerable" in the Red Book of the Threatened Animals of Greece. The main threat to the European turtle dove is the degradation of its habitat, mainly due to anthropogenic effects. This study aimed to investigate the environmental factors affecting the abundance and occupancy of the European turtle dove in the Prefecture of Thessaloniki, to appropriate measures for its conservation or enhancement. In order to achieve this aim, measurements were carried out in the Prefecture of Thessaloniki, during the breeding season of the European turtle dove (June - July 2022), using the method of point observations (point counts) on 58 sampling surfaces. In addition, a number of explanatory variables (land cover, topographic, landscape) were used, which are related to the biology of the European turtle dove. The N-mixture model was used for data analysis and abundance modelling, while logistic regression and the occupancy model were used for occupancy modelling. The results showed a decrease in the abundance, occupancy and detection of the European turtle dove when the variables “non-irrigated arable land” and “elevation” dominated. On the contrary, a positive relationship prevailed, when the variables "sclerophyllous vegetation" and "patch density" participated in the models. Therefore, preserving the areas with sclerophyllous vegetation, the heterogeneity of the landscape, but also the creation of hedgerows in the agricultural crops, will favour the presence of the European turtle dove in these areas.